DPA microfoonkabel – Thomann Nederland
Mirofoonkabel Voor Vaste installaties van Reference Standard Serie, Van XLR Male – XLR Female, Kleur: Zwart, Lengte: 10 meter PEN Afrikaans Nuusbrief: Desember 2017 | LitNet
PEN Afrikaans Nuusbrief: Desember 2017
PEN Afrikaans PEN Afrikaans 2017-12-20
’n Nederlandse vertaling van P.G. du Plessis se Fees van die ongenooides
Abjater wat so lag word ’n klassieke werk van die Afrikaanse letterkunde geag. Dit het oorspronklik in 1991 verskyn en het beide die W.A. Hofmeyr-prys en die Hertzogprys ontvang. Volgens Joan Hambidge is dit “meesleurend, intiem, subtiel, pynlik en ‘n roman wat binne die sub-genre van die belydenisliteratuur internasionaal kan meeding.”
Rob van der Veer, ’n vooraanstaande literêre vertaler, sal die Nederlandse vertaling behartig. Bestaande vertalings deur Van der Veer sluit in: Hierdie lewe, Die uur van die engel en Verliesfontein deur Karel Schoeman, Kroniek van Perdepoort deur Anna M. Louw en Buys deur Willem Anker. Laasgenoemde is in samewerking met Karina van Santen vertaal.
Riet de Jong-Goossens, bekroonde en hoogs ervare vertaler van onder meer Marlene van Niekerk, Dan Sleigh en Ingrid Winterbach, sal die Nederlandse vertaling van P.G. du Plessis se Fees van die ongenooides aanpak. Fees van die ongenooides, wenner van die ATKV-prosaprys en die Helgaard Steyn-prys, het oorspronklik in 2009 verskyn en het sedertdien al meer as 30 000 eksemplare verkoop. Dit is ’n aangrypende en geliefde roman wat die verhaal van twee families tydens die Anglo-Boereoorlog vertel. Die Nederlandse vertaling sal die eerste anderstalige uitgawe van dié pryswenner wees.
Klik hier as jy hierdie goeie nuus verder via e-pos of sosiale media wil deel.
Benoemings vir die Jan H Marais-prys
Die Suid-Afrikaanse Akademie vir Wetenskap en Kuns wag tans benoemings in vir die Jan H Marais-prys vir 2018. Die sentrale doelstelling van dié prys is erkenning van ’n uitstaande bydrae tot Afrikaans as wetenskapstaal deur wetenskaplike werk en publikasies op hoë vlak en van hoë gehalte in Afrikaans. Vorige ontvangers is Hermann Giliomee in 2016 en Jaap Steyn en mede-ontvanger Jan van der Watt in 2017.
Benoemings sluit 31 Januarie 2018. Die wenner word einde Maart 2018 bekend gemaak en die prys word in Mei 2018 oorhandig.
Carin Krahtz is onlangs met goud bekroon in die Afrikaans-kategorie van die Sanlamprys vir Jeuglektuur. Haar wenroman, Blou is nie ‘n kleur nie, is deur die beoordelaars beskryf as ‘n aangrypende en universele storie, deurspek met spitsvondige dialoog.
Jan Vermeulen het die silwerprys ontvang vir Soen, ’n speurroman wat die leser deurgaans op die punt van sy stoel hou.
Die Sanlamprys vir Jeuglektuur is in 1980 bekend gestel en word tweejaarliks toegeken. Dit is oop vir inskrywings in al 11 amptelike tale. 'n Goue en silwerprys word in kategorieë vir Afrikaans, Engels en Afrika tale (Tshivenda, Xitsonga en Nguni- en Sotho-tale) uitgereik.
Baie geluk aan Krahtz, Vermeulen en die ander wenners van die 2017 Sanlampryse vir Jeuglektuur. ’n Volledige lys kan hier gelees word.
SALA-toekennings (South African Literary Awards)
Roela Hattingh het by die SALA-toekenningsaand die Nadine Gordimer-kortverhaalprys ontvang vir haar bundel Kamee. Hattingh is geloof vir die verhale se oorspronklikheid, spel met taal, unieke stem en outentieke uitbeelding van lewe in Suid-Afrika.
Etienne van Heerden het by dieselfde geleentheid ’n SALA-toekenning ontvang vir sy lewenslange bydrae tot die (Suid)-Afrikaanse letterkunde.
Van harte geluk aan albei skrywers met dié welverdiende prestasies.
Die volledige lys SALA-wenners is hier beskikbaar.
Jan Rabie en Marjorie Wallace Skrywersbeurs 2018 toegeken
Die Universiteit van Wes-Kaapland het onlangs aangekondig dat die Jan Rabie en Marjorie Wallace Skrywersbeurs vir 2018 aan Nathan Trantraal toegeken is.
Die skryfprojek waarvoor Trantraal die beurs ontvang, is ’n grafiese misdaadroman wat afspeel op die Kaapse Vlakte en spreek tot kwessies wat relevant is in die breë Suid-Afrikaanse samelewing. Volgens die beoordelaars is “die inhoud en genre […] uitdagend, opwindend en vernuwend en het uitgestaan bo ’n aantal werklik uitstekende aansoeke."
Dit klink soos iets om reikhalsend na uit te sien. Baie geluk aan Nathan Trantraal.
'n Oorsig van Afrikaanse resensies en boekbesprekings in November
Klik hier vir ons oorsig van Afrikaanse resensies wat in November 2017 verskyn het en digitaal beskikbaar is. Dié oorsig sluit boekbesprekings, boekgesprekke en voorlesings in wat op die radio of TV uitgesaai is.
Ons sluit vandeesmaand vir die eerste keer 'n insetsel in van Prontuit, 'n weeklikse aktualiteitsprogram wat veral op sosiale en kultuurkwessies fokus. Kyk gerus na die bespreking van Sitting Pretty deur Christi van der Westhuizen, die #MeToo-veldtog en die rol van vroue in die samelewing.
Hartlik geluk aan al ons lede wat betyds vir die kerskous nuwe boeke op die rak het. Die publikasielyste vir Desember kan hier in Excel-formaat afgelaai word.
Met mooi wense vir die feesseisoen